Ο **Ούφε Μάνικ Μπεκ** (δανικά: *Uffe Manich Bech,* 13 Ιανουαρίου 1993) είναι Δανός επαγγελματίας ποδοσφαιριστής, ο οποίος αγωνίζεται ως πλάγιος μέσος ή δεύτερος επιθετικός.

Σταδιοδρομία σε συλλόγους
-------------------------

### Πρώτα χρόνια

Ξεκίνησε τη σταδιοδρομία του στη Χέλερουπ ΙK, από την οποία στην ηλικία των 13 ετών μετακόμισε στη Λίγκμπι. Σε όλη τη διάρκεια της νεανικής σταδιοδρομίας του πήρε άφθονο χρόνο στις μικρές εθνικές ομάδες της Δανίας, όπου πολλές φορές ήταν ο κορυφαίος σκόρερ. Ήδη στην ηλικία των 15 ετών ο Μπεκ υπέγραψε τριετές συμβόλαιο με τη Λίγκμπι. Θεωρήθηκε μεγάλο ταλέντο και πέρασε από δοκιμαστικά, μεταξύ άλλων στις Μπλάκμπερν Ρόβερς και Χερενεφέιν το 2009. Υπέγραψε ένα νέο τριετές συμβόλαιο με τη Λίγκμπι τον Αύγουστο του 2010.

### Λίνγκμπι Μπόλντκλουμπ

Έκανε το επίσημο ντεμπούτο του στη Σουπερλίγκα Δανίας την 1η Αυγούστου 2010, σε έναν αγώνα εναντίον της Σίλκεμποργκ, όπου αγωνίστηκε στα τελευταία 5 λεπτά ερχόμενος από τον πάγκο.

Στις 13 Φεβρουαρίου 2011 δημοσιεύθηκε από τη Λίγκμπι ότι θα τον έστελνε στο Αμβούργο, όπου θα του επέτρεπαν να προπονηθεί με το σύλλογο, ώστε να δοκιμαστεί από έναν μεγάλο σύλλογο. Ο Μπεκ πήρε σταδιακά όλο και περισσότερο χρόνο συμμετοχής με τη Λίνγκμπι. Ειδικά μετά από έναν αγώνα εναντίον της Μίντιλαντ τον Απρίλιο του 2011, όπου ο Μπεκ αντικατέστησε τον Μπόισεν στο 70ο λεπτό και λίγα λεπτά αργότερα σκόραρε για την τελική νίκη με 1-0. Ο Μπεκ κέρδισε το βραβείο «Ταλέντο U19 της χρονιάς στη Δανία» το 2011, που απονεμήθηκε από τη Δανική Ποδοσφαιρική Ένωση. 

Προήχθη επίσημα στην πρώτη ομάδα το καλοκαίρι του 2012. Μόλις έξι μήνες αργότερα επέκτεινε το συμβόλαιο του μέχρι το 2014. Ο ταλαντούχος επιθετικός παίκτης εντυπωσίασε στην τελευταία του σεζόν. Μετά από μια φανταστική μισή σεζόν το 2012/13, με 17 αγώνες πρωταθλήματος και 5 γκολ, ο Μπεκ είχε προσελκύσει πολλούς συλλόγους. Αγωνίστηκε με τη Λίγκμπι μέχρι τον Ιανουάριο του 2013, οπότε μετακινήθηκε στη Νόρτζελαντ. 

### Νόρντζελαντ

Στις 22 Ιανουαρίου 2013 μετακινήθηκε στη Νόρτζελαντ με συμβόλαιο 3,5 ετών. Μετά την άφιξή του έπαιξε σε 5 αγώνες στο πρώτο μισό της σεζόν, προτού τραυματιστεί επί μακρόν. Οι τραυματισμοί συνεχίστηκαν για το νεαρό παίκτη και χειρουργήθηκε στο μηνίσκο του τον Αύγουστο του 2013. Ωστόσο κατάφερε να επιστρέψει στις προπονήσεις μόλις ένα μήνα αργότερα και έκανε την επιστροφή του τον Οκτώβριο. Αλλά μία εβδομάδα μετά την επιστροφή του τραυματίστηκε και πάλι στο γόνατό του. Είχε μια κακή αρχή στο νέο του σύλλογο, καθώς έπαιξε μόλις σε 11 αγώνες, σημειώνοντας 2 γκολ τη σεζόν 2013-14. 

Παρ' όλους τους τραυματισμούς, η γερμανική Μάιντς ήταν έτοιμη να υπογράψει τον Μπεκ το καλοκαίρι του 2014, ωστόσο η προσφορά της ήταν χαμηλή για τη Νόρτζελαντ, η οποία την απέρριψε. Ο Μπεκ είχε καλή απόδοση τη σεζόν 2013-14. Έπαιξε σε 27 αγώνες πρωταθλήματος και σημείωσε 10 γκολ. Σύμφωνα με τα μέσα ενημέρωσης της Δανίας, η Μίντιλαντ προσπάθησε να επεκτείνει το συμβόλαιο με τον Μπεκ το Φεβρουάριο του 2015. Στο τέλος της σεζόν ο Μπεκ υπέφερε πάλι από προβλήματα στο γόνατο. Αποκάλυψε ότι ήρθε η ώρα για μια αλλαγή και ήθελε να κάνει ένα βήμα προς τα εμπρός με κάποιες νέες προκλήσεις. 

### Αννόβερο 96

Στις 8 Ιουλίου 2015 ο Μπεκ υπέγραψε τετραετές συμβόλαιο με το Αννόβερο 96, που αγωνιζόταν στην Μπούντεσλιγκα. Στις 28 Νοεμβρίου 2015 σημείωσε το πρώτο γκολ του στη Μπούντεσλιγκα, στην εντός έδρας νίκη με 4-0 επί της προσφάτως προβιβασμένης Ίνγκολστατ 04. 

Η πρώτη σεζόν του Μπεκ στο Αννόβερο σηματοδοτήθηκε από τραυματισμούς και τον Απρίλιο του 2016 υπέστη ρήξη τένοντα στο γόνατο του, κάτι που τον απέκλεισε για μεγαλύτερο χρονικό διάστημα. Κατέληξε να είναι εκτός δράσης μέχρι το Δεκέμβριο του 2016. Η σεζόν 2016-17 ήταν γεμάτη από τραυματισμούς για τον Μπεκ, που δεν βρήκε πολύ χρόνο συμμετοχής, καθώς αγωνίστηκε μόνο σε 7 αγώνες. 

#### Γκρόιτερ Φυρτ (δανεισμός)

Στις 31 Ιανουαρίου 2018 μετακινήθηκε με δανεισμό στη Γκρόιτερ Φυρτ της 2. Μπούντεσλιγκα, μέχρι το τέλος της σεζόν 2017-18.

#### Μπρόντμπυ ΙΦ (δανεισμός)

Στις 31 Αυγούστου 2018 εντάχθηκε με δανεισμό στη δανική Μπρόντμπυ μέχρι τις 31 Δεκεμβρίου 2018, με τη δυνατότητα μόνιμης μετακίνησης στο τέλος του πρώτου μισού της σεζόν.  Αφού υπέστη έναν τραυματισμό στα πρώτα λεπτά ενός αγώνα πρωταθλήματος εναντίον της Κοπεγχάγης και ακολούθως δεν αγωνίστηκε για περισσότερο από ένα μήνα, η Μπρόντμπυ αποφάσισε να μην ενεργοποιήσει την επιλογή αγοράς και ο Μπεκ επέστρεψε στο Αννόβερο.

### Παναθηναϊκός

Στις 13 Αυγούστου 2019, υπέγραψε τριετές συμβόλαιο με τον Παναθηναϊκό.

Εθνική ομάδα
------------

Έχει αγωνιστεί με τις Εθνικές Δανίας U16, U17, U18, U19, U20 και U21, όπου την εποχή της συμμετοχής του ήταν ο κορυφαίος σκόρερ για τις τρεις πρώτες. Το 2011 έλαβε το βραβείο «Ταλέντων της Εθνικής Δανίας U19».

Έκανε το ντεμπούτο του για την Εθνική Δανίας στις 11 Οκτωβρίου 2014, σε έναν αγώνα των προκριματικών του Ευρωπαϊκού Πρωταθλήματος του 2016 εναντίον της Αλβανίας.

Παραπομπές
----------

1. ↑  www.rtl.lu/sport/football/resultater/international/fr/joueur/59966/uffe-manich-bech/. Αρχειοθετήθηκε από το πρωτότυπο στις 25  Ιουλίου 2017.
2. ↑  football.sudpresse.be/bundesliga/joueur/59966/uffe-manich-bech.
3. ↑  talentshunter.net/2013/12/31/uffe-bech/.
4. 1 2  www.transfermarkt.com/uffe-bech/profil/spieler/94939.
5. ↑  www.transfermarkt.co.uk/uffe-bech/profil/spieler/94939.
6. ↑  www.transfermarkt.co.uk/denmark-u21\_russia-u21/index/spielbericht/2303760.
7. ↑  www.transfermarkt.com/danemark/startseite/verein/3436.
8. ↑  instagram.com/uffebech/.
9. ↑  www.instasugar.com/i/uffebech.
10. ↑  15-årig tekniker på kontrakt i Lyngby,
 bold.dk, 27 Νοεμβρίου 2008
11. ↑  Danske talenter testes i Blackburn‚ bold.dk, 16 Μαρτίου 2009
12. ↑  Lyngby-talenter testes i Heerenveen‚ bold.dk, 16 Δεκεμβρίου 2009
13. ↑  Lyngby forlænger med angrebstalent, bold.dk, 31 Αυγούστου 2010
14. ↑  ΣΙΛΚΕΜΠΟΡΓΚ VS ΛΙΓΚΜΠΙ 2 - 2‚ socccerway.com, 1 Αυγούστου 2010
15. ↑  «HSV-scout: Uffe Bech kan blive aktuel». bold.dk. .
16. ↑  18-årig indhopper gav Lyngby sejren‚ bold.dk, 14 Απριλίου 2011
17. ↑  Lyngby siger farvel til seks‚ bold.dk, 24 Μαΐου 2012
18. ↑  Offensivtalent forlænger i Lyngby, bold.dk, 17 Δεκεμβρίου 2012
19. ↑  «Uffe Bech til FC Nordsjælland». fcn.dk. Αρχειοθετήθηκε από το πρωτότυπο στις 2018-12-12.. Ανακτήθηκε στις 2019-08-18.
20. ↑  Joshua John færdig for sæsonen‚ bold.dk, 1 Μαΐου 2013
21. ↑  Uffe Bech: Frustrerende med operation‚ bold.dk, 13 Αυγούστου 2013
22. ↑  Uffe Bech foran ny lang pause‚ bold.dk, 14 Οκτωβρίου 2013
23. ↑  Avis: Mainz vil have Uffe Bech,
 bold.dk, 12 Αυγούστου 2014
24. ↑  Uffe Bech foran længere pause‚ bold.dk, 14 Απριλίου 2016
25. ↑  «Bech und Hinds wechseln nach Fürth» (στα Γερμανικά). kicker.de. Ανακτήθηκε στις 21 Δεκεμβρίου 2018.
26. ↑  «Hannover 96 verpflichtet Uffe Bech». hannover96.de. Αρχειοθετήθηκε από το πρωτότυπο στις 2015-07-09. .
27. ↑  «Brøndby IF lejer Uffe Bech i Hannover 96» (στα Δανικά). brondby.com. Αρχειοθετήθηκε από το πρωτότυπο στις 31 Αυγούστου 2018. Ανακτήθηκε στις 21 Δεκεμβρίου 2018.
28. ↑  «Uffe Bech vender tilbage til Hannover» [Ο Ούφε Μπεκ επιστρέφει στο Αννόβερο] (στα Δανικά). brondby.com. Ανακτήθηκε στις 21 Δεκεμβρίου 2018.
29. ↑  «Ο Παναθηναϊκός πήρε τον Μπεκ». www.sport24.gr. Ανακτήθηκε στις 13 Αυγούστου 2019.
30. ↑  «Uffe Bech». dbu.dk. .
31. ↑  «DBU talent priser». dbu.dk. Αρχειοθετήθηκε από το πρωτότυπο στις 2018-12-12.. Ανακτήθηκε στις 2019-08-18.
32. ↑  «Δανία - Αλβανία 1 - 1». dbu.dk. .

Εξωτερικοί σύνδεσμοι
--------------------

* Προφίλ στην Εθνική Δανίας
* Προφίλ στο transfermarkt.com